**OBRAZLOŽENJE za e-Savjetovanje**

Nacrt Nacionalne strategije djelovanja na području ovisnosti 2022. - 2030. definira prioritete, posebne ciljeve i mjere politike prema ovisnostima i ponašajnim ovisnostima za sve vrste ovisnosti. Nacionalnom strategijom definirani su sljedeći prioriteti politike djelovanja na području ovisnosti; Doprinijeti smanjenju potražnje sredstava ovisnosti i pojave ponašajnih ovisnosti kroz prevenciju ovisnosti kod djece i mladih, liječenje, psihosocijalni tretman, resocijalizaciju i društvenu reintegraciju osoba s problemom ovisnosti te smanjenje šteta povezanih s uporabom sredstava ovisnosti; Smanjenje dostupnosti, ponude droga i povezanog kriminala te dostupnosti alkohola, duhanskih i srodnih proizvoda, igranja igara na sreću, suprotno zakonskim propisima te Doprinijeti povećanju ljudskih i institucionalnih kapaciteta za provedbu znanstveno utemeljene i učinkovite politike djelovanja na području ovisnosti i ponašajnih ovisnosti.

Nacionalnom strategijom definirani su ciljevi koji će se realizirati kroz mjere, a isti su usmjereni na Prevenciju ovisnosti, Unaprjeđenje postojećih i razvoj novih programa liječenja, psihosocijalnog tretmana te resocijalizacije osoba s problemom ovisnosti, Smanjenje šteta i rizika povezanih s uporabom sredstava ovisnosti i ponašajnim ovisnostima, Smanjenje dostupnosti i ponude droga i tvari zabranjenih u sportu, Smanjenje dostupnosti i prodaje alkohola i duhanskih i srodnih proizvoda koja nije u skladu sa zakonskim propisima, Osiguranje društveno odgovornog priređivanja i igranja igara na sreću, Unapređenje kaznene i prekršajne politike u području suzbijanja zlouporabe droga te Unaprjeđenje sustava i koordinacije za provedbu integrirane politike prema ovisnostima i međunarodne suradnje.